Diari Oficial de la Generalitat Valenciana


Sumari del DOGV 9830, del 17-04-2024 (2024/3251)

RESOLUCIÓ de 15 d'abril de 2024, del vicerectorat de Cultura i Societat, per la qual s'amplia el termini de presentació de sol·licituds per a la primera edició del concurs Residir en la Investigació. Transferència del Coneixement a través de l'Art, segona fase de selecció de projectes artístics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9830

Data del DOGV
:   17-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3251


Data del document
:   15-04-2024

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 15 d'abril de 2024, del vicerectorat de Cultura i Societat, per la qual s'amplia el termini de presentació de sol·licituds per a la primera edició del concurs Residir en la Investigació. Transferència del Coneixement a través de l'Art, segona fase de selecció de projectes artístics. [2024/3251]  
BDNS (identif.): 745886.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/745886)  
La vicerectora de Cultura i Societat de la Universitat de València, d'acord amb les competències delegades per la Resolució de 20 de maig de 2022, del Rectorat de la Universitat de València (DOGV 9350, 30.05.2022), per la qual s'aprova la delegació de competències als vicerectors i les vicerectores, la secretària general, el gerent i altres òrgans d'aquesta universitat, resol:  
Amb la finalitat de facilitar la participació en el concurs, s'amplia fins al dia 15 de maig de 2024 el termini de presentació de sol·licituds de participació en la primera edició del concurs Residir en la Investigació. Transferència del Coneixement a través de l'Art, segona fase de selecció de projectes artístics, destinat a seleccionar quatre projectes artístics que estiguen vinculats a les línies d'investigació guanyadores en la primera fase, amb l'objecte de fomentar i incentivar la transferència del coneixement reportat dels grups d'investigació universitaris a través de la cultura i l'art, establint vincles entre grups d'investigació i artistes que proposen visibilitzar, des de la seua capacitat creativa, el bagatge universitari, i que aconseguisca un efecte multiplicador de la divulgació científica.  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de publicar-se, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la publicació.  
  
València, 15 d'abril de 2024.- La vicerectora de Cultura i Societat (p. d., DOGV 30.05.2022): Ester Alba Pagán.